Die inspirasie vir die naam "Obesa Lodge" kom van die vetplant "Euphorbia Obesa" (wat ook bekend staan as die "Afrika-hut") wat in die Graaff-Reinet distrik voorkom. Obesa Lodge is oorkant die "Obesa Cactus & Succulent Nursery" geleë, 1 van die 12 asemrowende Vetplanttuine in die wêreld.
Jy sal voel asof jy die einde van die reënboog bereik sodra jy by Obesa Lodge arriveer. Dit is juis hierdie genotvolle gevoel wat Sonja Bouwer, die eienaar, aan haar gaste wil oordra. Elke eenheid is versier volgens verskillende temas (bv. "Spring Breeze" en "Sundowner"). Toeriste kan…
Jy sal voel asof jy die einde van die reënboog bereik sodra jy by Obesa Lodge arriveer. Dit is juis hierdie genotvolle gevoel wat Sonja Bouwer, die eienaar, aan haar gaste wil oordra. Elke eenheid is versier volgens verskillende temas (bv. "Spring Breeze" en "Sundowner"). Toeriste kan kies tussen selfsorg en B&B waar ontbyt by jou voordeur afgelewer word.
Die selfsorg eenhede verskil in grootte. Daar is kothuise vir paartjies en gesinne van 3, 4 of 5 gaste en 6 gaste. Die 8 sakpaskamers met 1 of 2 enkelbeddens elk bied bekostigbare akkommodasie vir toergroepe sowel as toeriste met basiese behoeftes. Elke eenheid het sy eie ingang, gemaklike beddens, elektriese komberse, plafonwaaiers en muurverwarmers, buiten die 6 selfsorg-eenhede met lugversorging en platskerm-TV's met DStv-hotelpakket.
Obesa Lodge het 2 veilige parkeerareas van die straat af agter motorhekke, braaigeriewe, 'n swembad met 'n plonspoel en swaaie vir kinders. Gratis WiFi is op die perseel beskikbaar. Obesa Lodge is ook gerieflik geleë en lekker naby museums en restaurante.
Die feit dat Sonja 'n "waarde vir geld"-benadering volg en glo dat alle Suid-Afrikaners goeie kwaliteit-akkommodasie moet kan bekostig, is die rede hoekom Obesa Lodge publisiteit (sonder enige medewete vooraf) in "The Lonely Planet Travel Guide", "Business Link Magazine" en in die "SAA Travel Magazine" gekry het.